Publication: Magyar Közlöny
Issue: MK-2000-34 (Year: 2000, Number: 34)
Era: 1990-2004
Section: az 53/2000. (IV. 13.) Korm. rendelethez
Paragraph Index: 291

5. Az ismeretek ellenőrzési rendszere Az ismertek ellenőrzési rendszere a tantervben előírt gyakorlati jegyek megszerzéséből, egyes szakokon beszámolókból, alapvizsgák, nyelvvizsga, továbbá kollokviumok, szigorlatok és záróvizsga letételéből (egyes szakokon), évfolyamdolgozat(ok), valamint szakdolgozat elkészítéséből tevődik össze. 5.1. Az évfolyamdolgozat A képzés folyamán elkészítendő (egy vagy több) írásbeli dolgozat, amellyel a hallgató bizonyítja, hogy az addig megszerzett szakmai ismereteit egy választott téma kidolgozásában alkalmazni tudja. 5.2. A szakdolgozat Az intézményben oktatott ismeretek köréből választott témának a képzés utolsó egy-két félévében végzett, önálló szakmai munkán alapuló kidolgozását bemutató írásbeli dolgozat, amely a hallgató alapos tárgyi ismereteiről és ezek alkalmazásában szerzett jártasságáról tanúskodik. 5.3. A záróvizsga 5.3.1. A záróvizsgára bocsátás feltételei: a tantervben előírt követelmények, különösen — legalább négy kötelező szigorlat, — szakdolgozat, — egy idegen nyelvből középfokú, C típusú állami vagy azzal egyenértékű nyelvvizsga. 5.3.2. A záróvizsga részei: — a szakdolgozat megvédése, — szóbeli vizsga a 2. számú mellékletben szakonként meghatározott tárgyakból. 5.3.3. A záróvizsga eredménye: az egyes záróvizsgatárgyakra, valamint a szakdolgozatra — annak megvédésére is tekintettel — kapott érdemjegyek számtani közepe.

Source: https://magyarkozlony.hu/hivatalos-lapok/9da52319ac1082b160cb2163c67bbe16b108d010/dokumentumok/a1f269de795d15e141409f4c7cae5ed18e79dbe5/letoltes